Medbestemmelsesbarometeret er en representativ spørreundersøkelse om partssamarbeid, medbestemmelse, medvirkning og bedriftsdemokrati i arbeidslivet. Formålet er å fange opp endringer i ansattes oppfatninger om eget arbeid, arbeidsorganiseringen, organisasjon og ledelse, den norske samarbeidsmodellen - med særlig vekt på medbestemmelse og medvirkning på arbeidsplassene. Barometeret bygger på kvalitative og kvantitative metoder og data, og gjennomføres årlig for å bygge opp tidsserier.